stanford-oval/wikipedia huggingface dataset:
พระสุนทรศีลสมาจาร (ผล คุตฺตจิตฺโต)
เป็นเจ้าอาวาส

หลวงพ่อท่านได้รับการแต่งตั้งเป็นเจ้าอาวาสวัดหนังรูปที่ 7เมื่อปี พ.ศ. 2503  ตลอดระยะเวลา 9 ปีที่ท่านเป็นเจ้าอาวาส มีการบูรณะซ่อมแซมสิ่งที่ทรุดโทรมให้ดีขึ้นเสมอ ฉะนันในยุคสมัยที่ท่านยังมีชีวิตอยู่ จึงได้ก่อสร้างปฏิสังขรณ์ ปรับปรุงเพิ่มเติม กุฏิคณะไต้ ได้บอกบุญปลูกศรัทธาให้นางชิต นุชเนตรคหปตานี บางขุนเทียน สร้างมณฑปเป็นที่ประดิษฐาน พระบาทจำลอง ซึ่งตั้งอยู่ริมคลองหน้าวัด ด้านทิศเหนือ ปฏิสังขรณ์พระอุโบสถ เปลี่ยนเครื่องบนมุมกระเบื้อง ยกช่อฟ้าใหม่  ซ่อมศาลาพุทธบาท ศาลาราย บอกบุญสร้างเมรุ  ศาลาทึม และปฏิสังขรณ์เสนาสนะไว้ เป็นจำนวนมาก ทำให้พระอาราม เป็นที่เจริญตาเจริญใจ ของสาธุชน ผู้เข้าไปในวัดให้เกิดศรัทธาปสาทะ น้อมใจเข้าสู่แนวทางปฏิบัติ ให้เกิดปัญญาเห็นชัดตามสภาพธรรมในขั้นต่อไป
มรณภาพ

ท่านถึงแก่มรณภาพเมื่อปี พ.ศ. 2512
ภาษาซาบาเอียน

| ภาษาซาบาเอีย |
| --- | --- |
ประเทศที่มีการพูด: เยเมน, โอมาน, ซาอุดิอาระเบีย, เอริเทรีย, เอธิโอเปีย
ภูมิภาค: จะงอยของทวีปแอฟริกา& คาบสมุทรอาระเบีย
จำนวนผู้พูด: ภาษาตาย  (ไม่พบวันที่)
ตระกูลภาษา: แอโฟรเอชีแอติก  ภาษากลุ่มเซมิติกภาษากลุ่มเซมิติกใต้ภาษากลุ่มเซมิติกตะวันตกภาษากลุ่มอาระเบียใต้โบราณภาษาซาบาเอีย
รหัสภาษา
ISO 639-2: sem
ISO 639-3: –
ภาษาซาบาเอีย เป็นภาษาอาระเบียใต้ในยุคโบราณ ใช้พูดในเยเมนจนถึง พ.ศ. 1343 เขียนด้วยอักษรซาบาเอียนหรืออักษรอาระเบียใต้ อักษรชนิดนี้เคยใช้ในเอธิโอเปียและเยเมนในช่วง 257 ปีก่อนพุทธศักราช และได้พัฒนาต่อไปเป็นอักษรเอธิโอปิกหรืออักษรกีเอซ ภาษานี้เป็นหลักฐานหนึ่งที่ชี้ให้เห็นว่าเคยมีผู้พูดภาษากลุ่มเซมิติกในเอธิโอเปียและเอริเทรียอย่างน้อยตั้งแต่ 1457 ปีก่อนพุทธศักราช
พฤฒิรัตน์ รัตนกุล เสรีเริงฤทธิ์

พฤฒิรัตน์ รัตนกุล เสรีเริงฤทธิ์ ชื่อเล่น ปั้น เป็นทั้งนักกีฬามอเตอร์สปอร์ต, กอล์ฟ และขี่ม้ามาราธอนชาวไทย ผู้เคยชนะการแข่งกีฬาทั้งสามชนิดมาแล้วทั้งสิ้น รวมถึงเป็นเจ้าของสนามโกคาร์ท มอเตอร์สปอร์ตแลนด์ ที่แดนเนรมิตเดิม ตลอดจนเป็นผู้ดำรงตำแหน่งอุปนายกสมาคมขี่ม้าแห่งประเทศไทย
ประวัติ

พฤฒิรัตน์เป็นบุตรชายของพลเอก จรูญ รัตนกุล เสรีเริงฤทธิ์ กับประไพ (สกุลเดิม เศรษฐวัฒน์) มีพี่น้องร่วมบิดามารดาอีกสามคน และมีพี่ต่างมารดาอีกห้าคน
ผลงาน

พฤฒิรัตน์ รัตนกุล เสรีเริงฤทธิ์ เป็นที่รู้จักในวงการมอเตอร์สปอร์ต ผู้ซึ่งมีผลงานในระดับแชมป์ทั้งในและต่างประเทศอย่างต่อเนื่อง และยังเป็นผู้ก่อตั้งการแข่งขันรถยนต์ทางเรียบชิงแชมป์ประเทศไทยที่มีชื่อว่า ไทยแลนด์แกรนด์ทัวริงคาร์ รวมถึงการแข่งขันรถยนต์สำหรับผู้หญิงในรายการ ฟีเมลชาลเลนจ์ ขึ้นใน พ.ศ. 2542
วันที่ 3 กรกฎาคม พ.ศ. 2553 พฤฒิรัตน์เข้าแข่งขันรถยนต์ทางเรียบรายการ สิงห์โปร.เอ็นดูรานซ์เรซซิง 6 ชั่วโมง 2010 ให้แก่ทีมมอเตอร์สปอร์ตแลนด์ โดยทีมของเขาได้อันดับ 2 จากการแข่งขันครั้งดังกล่าว และในวันที่ 10 กันยายน พ.ศ. 2554 พฤฒิรัตน์เข้าแข่งขันรถยนต์ทางเรียบรายการ อาร์เอเอทีไทยแลนด์เอ็นดูรานซ์แชมเปี้ยนชิพ 2011 ที่สนามแก่งกระจานเซอร์กิต จังหวัดเพชรบุรี ร่วมกับทีมเอมมอเตอร์สปอร์ต ซึ่งทีมของเขาได้อันดับ 3 จากการแข่งขันดังกล่าว
วันที่ 4 สิงหาคม พ.ศ. 2555 เขาเข้าแข่งขันรถยนต์ทางเรียบมาราธอนรายการ อาร์เอเอทีไทยแลนด์เอ็นดูรานซ์แชมเปี้ยนชิพ 2012 ร่วมกับทีมเอมมอเตอร์สปอร์ต โดยได้อันดับ 2 ในรุ่นโอเวอร์ออล และวันที่ 21 ธันวาคมของปีเดียวกันนี้ เขาได้ที่ 2 จากการแข่งขันรายการบางแสนไทยแลนด์สปีดเฟสติวัล 2012 ในรุ่นโตโยต้าบางแสนเอ็นดูรานซ์
วันที่ 25 มิถุนายน พ.ศ. 2555 พฤฒิรัตน์ได้เป็นแชมป์เลกซัสกอล์ฟทัวร์นาเมนท์ 2012 สนามที่ 2 ไฟลท์ซี
ด้านกีฬาขี่ม้ามาราธอน พฤฒิรัตน์เป็นแชมป์การแข่งขันสุลต่านมิซานคัพ 2011 ประเภทบุคคล และชนะการแข่งขันประเภททีมในรายการ มาเลเซีย-ไทยแลนด์โอเพนเอ็นดูรานซ์ชาลเลนจ์ 2011 สนามที่ 2 ที่ประเทศมาเลเซีย
พฤฒิรัตน์เป็นหนึ่งในสามนักกีฬาขี่ม้าทีมชาติไทยผู้เข้าแข่งขันสุลต่านมิซานคัพ 2012 ที่จัดขึ้นในเดือนตุลาคม พ.ศ. 2555 ณ รัฐตรังกานู ประเทศมาเลเซีย ที่ซึ่งมีนักกีฬาจาก 10 ประเทศเข้าร่วมแข่งขัน และพฤฒิรัตน์ได้เป็นรองแชมป์ขี่ม้ามาราธอนรายการ มาเลเซีย-ไทยแลนด์โอเพนเอ็นดูรานซ์ชาลเลนจ์โทรฟี 2012
ช่วงวันที่ 21-23 มิถุนายน พ.ศ. 2556 พฤฒิรัตน์เป็นหนึ่งในสี่นักกีฬาทีมชาติไทยผู้เข้าร่วมแข่งขันขี่ม้ามาราธอน มาเลเซีย-ไทยแลนด์โอเพนเอ็นดูรานซ์ชาลเลนจ์ 2013 ปีที่ 4 สนามแรก ซึ่งจัดขึ้น ณ เมืองชัปปิง ประเทศมาเลเซีย
ปัจจุบัน พฤฒิรัตน์เป็นประธานชมรมขี่ม้าเดอะฮอร์สเซส และเป็นหนึ่งในสองตัวแทนทีมชาติไทยผู้เตรียมเข้าร่วมแข่งขัน เอฟอีไอโอเพนยูโรเปียนเอ็นดูรานซ์แชมเปี้ยนชิพ 2013 ที่สาธารณรัฐเช็ก และ เดอะฮอร์สเซสทีมโรดทูเอฟอีไอเวิลด์อีเควสเตรียนเกมส์ 2014 ที่ประเทศฝรั่งเศส
รางวัล

พ.ศ. 2556 - รางวัลนักกีฬาแข่งขันนาชาติยอดเยี่ยมแห่งปี จากพระเจ้าหลานเธอ พระองค์เจ้าสิริวัณณวรีนารีรัตน์ ในงานอีเควสเทรียนแชริตีไรซิงสตาร์อวอร์ดไนท์ 2013
ภาษาข้อมูลเชิงโต้ตอบ

| --- | --- |

ผู้ออกแบบ: เดวิด สเติร์น
ผู้พัฒนา: เดวิด สเติร์น & ITT VIS
เริ่มเมื่อ: ค.ศ. 1977 (1977)

รุ่นเสถียร: IDL 9.0    / 30 พฤศจิกายน 2023
 
ระบบชนิดตัวแปร: ไดนามิก
เว็บไซต์: www.harrisgeospatial.com/Software-Technology/IDL
ภาษาข้อมูลเชิงโต้ตอบ (Interactive Data Language) นิยมเรียกย่อว่า IDL เป็นภาษาโปรแกรมชนิดหนึ่งสำหรับวิเคราะห์ข้อมูลที่ใช้ในการคำนวณทางวิทยาศาสตร์
อนึ่ง ภาษาจำกัดความส่วนต่อประสาน (Interface Definition Language) เองก็ใช้ตัวย่อเป็น IDL เหมือนกัน แต่ว่าไม่ได้มีความเกี่ยวข้องกันแต่อย่างใด
มาซาฮิโระ โชโนะ

นักมวยปล้ำอาชีพชาวญี่ปุ่น
| มาซาฮิโระ โชโนะ |
| --- | --- |
โชโนะในเดือนพฤศจิกายน ค.ศ. 2010
เกิด:  (1963-09-17) 17 กันยายน ค.ศ. 1963 (61 ปี) ซีแอตเทิล รัฐวอชิงตัน สหรัฐ
ที่พัก: มิตากะ โตเกียว ประเทศญี่ปุ่น
ประวัติมวยปล้ำอาชีพ
ชื่อบนสังเวียน: คามิกาเซะ โชโนะ มาซาฮิโระ โชโนะ มาซะ โชโนะ โตเกียว โชโนะ
ส่วนสูง: 6 ฟุต 1 นิ้ว (185 เซนติเมตร)
น้ำหนัก: 238 ปอนด์ (108 กิโลกรัม)
มาจาก: โตเกียว ประเทศญี่ปุ่น (WCW) มิตากะ โตเกียว (NJPW)
ฝึกหัดโดย: สตู ฮาร์ต ลู เทสซ์ แอนโทนีโอ อิโนกิ โคเต็ตสึ ยามาโมโตะ
เปิดตัว: 5 ตุลาคม ค.ศ. 1984
รีไทร์: 13 เมษายน ค.ศ. 2014
มาซาฮิโระ "มาซะ" โชโนะ (ญี่ปุ่น: 蝶野正洋; โรมาจิ: Chōno Masahiro เกิดวันที่ 17 กันยายน ค.ศ. 1963) เป็นนักมวยปล้ำอาชีพและนักแสดงเกษียณชาวญี่ปุ่น-อเมริกันที่เกิดในสหรัฐ ซึ่งเป็นที่รู้จักจากการยุติจากนิวเจแปนโปรเรสต์ลิง (NJPW) เป็นเวลา 26 ปี นอกจากผลงานที่ NJPW แล้ว โชโนะยังปรากฎตัวในเวิลด์แชมเปี้ยนชิพเรสต์ลิง (WCW) เช่นเดียวกันกับการปรากฎตัวเป็นครั้งคราวในออลเจแปนโปรเรสต์ลิง (AJPW) และโอซากะโปรเรสต์ลิง
แหล่งข้อมูล

Biography
Biographical information
Aristrist clothing
Masahiro Chōno ที่เอกซ์ (ทวิตเตอร์)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ญี่ปุ่น 
วิชาการ:  CiNii 
ศิลปิน:  มิวสิกเบรนซ์
ภูเก็ต (แก้ความกำกวม)

ภูเก็ต อาจหมายถึง:
จังหวัดภูเก็ต
อำเภอเมืองภูเก็ต
เทศบาลนครภูเก็ต
เกาะภูเก็ต
ทิวเขาภูเก็ต
ภูเก็ต ภาพยนตร์สั้นในปี พ.ศ. 2553
อำเภอกะทู้
พระพุทธสิหิงค์ (แก้ความกำกวม)

พระพุทธสิหิงค์ เป็นนามเรียกพระพุทธรูปลักษณะหนึ่ง โดยคำว่า "สิหิงค์"  นั้นแปลว่า "มีอกอูมเหมือนสิงห์" อันหมายถึง สมเด็จพระสัมมาสัมพุธเจ้า เนื่องจากเชื่อว่าพระพุทธองค์มีพระอุระ (อก) อูมเหมือนราชสีห์ หรือสิงห์ อันเป็นลักษณะประการหนึ่งของมหาบุรุษ
โดย พระพุทธสิหิงค์ อาจหมายถึง
พระพุทธสิหิงค์ พระที่นั่งพุทไธสวรรย์ พิพิธภัณฑสถานแห่งชาติ พระนคร
พระพุทธสิหิงค์ วัดพระสิงห์วรมหาวิหาร จังหวัดเชียงใหม่
พระพุทธสิหิงค์ หอพระพุทธสิหิงค์ จังหวัดนครศรีธรรมราช
พระพุทธสิหิงค์ หอพระพุทธสิหิงค์ จังหวัดชลบุรี
พระพุทธสิหิงค์ วัดพระพุทธสิหิงค์ จังหวัดตรัง
ประกายพฤกษ์ ศรุตานนท์

| ประกายพฤกษ์ ศรุตานนท์ม> ว.ม., ป.ช. |
| --- | --- |

รัฐมนตรีช่วยว่าการกระทรวงพาณิชย์
ดำรงตำแหน่ง 11 มีนาคม พ.ศ. 2524 – 19 ธันวาคม พ.ศ. 2524
นายกรัฐมนตรี: พลเอก เปรม ติณสูลานนท์
 
ข้อมูลส่วนบุคคล
เกิด: 3 พฤศจิกายน พ.ศ. 2470
เสียชีวิต: 30 ธันวาคม พ.ศ. 2558 (88 ปี)

ประกายพฤกษ์ ศรุตานนท์ (3 พฤศจิกายน พ.ศ. 2470 – 30 ธันวาคม พ.ศ. 2558) อดีตรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ และอดีตอธิบดีกรมชลประทาน
ประวัติ

ประกายพฤกษ์ ศรุตานนท์ เป็นบุตรของหลวงนุภาณศิษยานุสรรค์ กับเจ้าตาวคำ ศรุตานนท์ (ธิดาพระยาราชวงศ์ (เจ้าน้อยบุญศรี บุตรรัตน์) กับเจ้าเวียงชื่น เทพวงศ์ และเป็นราชนัดดาในเจ้าหลวงพิริยเทพวงศ์ เจ้าผู้ครองนครแพร่องค์สุดท้าย) มีพี่สาว 1 คน คือ ประกายศรี ศรุตานนท์
การทำงาน

ประกายพฤกษ์ ศรุตานนท์ ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ ในเดือนมีนาคม พ.ศ. 2524 และต่อมาได้ลาออกจาตำแหน่งในเดือนธันวาคมของปีเดียวกัน ต่อมาได้รับแต่งตั้งให้ดำรงตำแหน่งอธิบดีกรมชลประทาน ในระหว่างปี พ.ศ. 2527 ถึงปี พ.ศ. 2529
เครื่องราชอิสริยาภรณ์

พ.ศ. 2528 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2529 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2521 –  เหรียญจักรพรรดิมาลา (ร.จ.พ.)
พระเจ้าบรมวงศ์เธอ พระองค์เจ้าอนุสรณ์ศิริประสาธน์

| พระเจ้าบรมวงศ์เธอ พระองค์เจ้าอนุสรณ์ศิริประสาธน์ |
| --- | --- |
พระเจ้าบรมวงศ์เธอ ชั้น 5 พระองค์เจ้าชั้นเอก
ประสูติ: 21 กุมภาพันธ์ พ.ศ. 2435
สิ้นพระชนม์: 6 พฤษภาคม พ.ศ. 2443 (8 ปี)
ราชวงศ์: จักรี
พระบิดา: พระบาทสมเด็จพระจุลจอมเกล้าเจ้าอยู่หัว
พระมารดา: เจ้าจอมมารดาหม่อมราชวงศ์เกสร ในรัชกาลที่ 5
พระเจ้าบรมวงศ์เธอ พระองค์เจ้าอนุสรณ์ศิริประสาธน์ (21 กุมภาพันธ์ พ.ศ. 2435 – 6 พฤษภาคม พ.ศ. 2443) เป็นพระราชโอรสพระองค์ที่ 88 ในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาหม่อมราชวงศ์เกสร เมื่อวันที่ 21 กุมภาพันธ์ พ.ศ. 2434 (แบบสากลคือ พ.ศ. 2435) สิ้นพระชนม์เมื่อวันที่ 6 พฤษภาคม พ.ศ. 2443 สิริพระชันษา 9 ปี
อาคารเรียนโรงเรียนมัธยมวัดเบญจมบพิตร
พระราชกรณียกิจ

พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้นำทุนทรัพย์สมบัติของพระเจ้าลูกยาเธอ พระองค์เจ้าอนุสรณ์ศิริประสาธน์ ไปสร้างโรงเรียนมัธยมวัดเบญจมบพิตร (โรงเรียนเบญจมบพิตร ในอดีต) หลังจากพระเจ้าลูกยาเธอ พระองค์เจ้าอนุสรณ์ศิริประสาธน์สิ้นพระชนม์ไปแล้ว
พระเกียรติยศ

| ธรรมเนียมพระยศของ พระองค์เจ้าอนุสรณ์ศิริประสาธน์ |
| --- | --- |
ธงประจำพระอิสริยยศ
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
พระเกียรติยศ > พระอิสริยยศ

21 กุมภาพันธ์ พ.ศ. 2435 - 6 พฤษภาคม พ.ศ. 2443 : พระเจ้าลูกยาเธอ พระองค์เจ้าอนุสรณ์ศิริประสาธน์
23 ตุลาคม พ.ศ. 2453 : พระเจ้าน้องยาเธอ พระองค์เจ้าอนุสรณ์ศิริประสาธน์
26 พฤศจิกายน พ.ศ. 2468 : พระเจ้าพี่ยาเธอ พระองค์เจ้าอนุสรณ์ศิริประสาธน์
10 กรกฎาคม พ.ศ. 2478 : พระเจ้าบรมวงศ์เธอ พระองค์เจ้าอนุสรณ์ศิริประสาธน์
ภาษาซาปา

| ภาษาซาปา |
| --- | --- |
Tày Sa Pa
ประเทศที่มีการพูด: ประเทศเวียดนาม
ภูมิภาค: ซาปา
ชาติพันธุ์: Tày
จำนวนผู้พูด: 300 คน  (2002)
ตระกูลภาษา: ขร้า-ไท  ไทตะวันตกเฉียงใต้ภาษาซาปา
ระบบการเขียน: อักษรละติน (ชุดตัวอักษรเวียดนาม)
รหัสภาษา
ISO 639-3: tys
ภาษาซาปา (Sapa language) มีผู้พูดประมาณ 300 คน (พ.ศ. 2545) ในเมืองซาปา จังหวัดหล่าวกาย ทางภาคตะวันตกเฉียงเหนือของเวียดนาม จัดอยู่ในตระกูลภาษาขร้า-ไท กลุ่มไท กลุ่มย่อยไทตะวันตกเฉียงใต้ เป็นภาษาที่มีเสียงวรรณยุกต์
ข้อมูล

Bùi Quốc Khánh. 2013. Tri thức dân gian trong canh tác cây lúa nước của người Pa Dí ở Lào Cai. Nhà xuất bản Thời Đại. ISBN 978-604-930-596-2
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
Pittayaporn, Pittayawat [พิทยาวัฒน์ พิทยาภรณ์]. 2007. Tai dialects of Northern Vietnam: Sapa , Vinh Yen, and Cao Bang (Kra-Dai).
ธนัชพันธ์ บูรณาชีวาวิไล

| ธนัชพันธ์ บูรณาชีวาวิไล |
| --- | --- |
ธนัชพันธ์ เมื่อปี พ.ศ. 2556
สารนิเทศภูมิหลัง
ชื่อเกิด: ธนัชพันธ์ บูรณาชีวาวิไล
ชื่ออื่น: บุ๊คโกะ
เกิด: 19 มีนาคม พ.ศ. 2528 (39 ปี) กรุงเทพมหานคร ประเทศไทย
อาชีพ: นักแสดง พิธีกร ดีเจ ผู้ประกาศข่าว นักธุรกิจ
ปีที่แสดง: พ.ศ. 2551–ปัจจุบัน
ผลงานเด่น: เจ๊อั้ม - เล่ห์ลับสลับร่าง (2560)  เจน - 11-12-13 รักกันจะตาย (2559) นางสาวเชียงใหม่ในดวงใจ
สังกัด: เอไทม์ มีเดีย จีเอ็มเอ็ม แกรมมี่
ธนัชพันธ์ บูรณาชีวาวิไล (เกิด 19 มีนาคม พ.ศ. 2528) ชื่อเล่น บุ๊คโกะ หรือที่รู้จักกันในชื่อ เจ้าหญิงแห่งวงการวิทยุ เป็นพิธีกร นักแสดง นักจัดรายการโทรทัศน์ นักประกวดนางสาวไทยชาวไทย
ประวัติ > ชีวิตช่วงต้น

ธนัชพันธ์ เกิดเมื่อวันที่ 19 มีนาคม พ.ศ. 2528 ที่โรงพยาบาลรามาธิบดี กรุงเทพมหานคร พ่อเป็นชาวเชียงใหม่ มีอาชีพรับราชการทหาร และแม่เป็นชาวโคราช มีอาชีพรับราชการ มีพี่น้อง 3 คน โดยธนัชพันธ์เป็นพี่ชายคนโต น้องสาวคนกลางซึ่งเป็นนักแสดงเช่นกันคือ เบลเยียม ภาวินี มีอายุห่างกัน 1 ปี และ โบรัน เป็นน้องคนเล็กมีอายุห่าง 7 ปี ธนัชพันธ์ได้เข้าเรียนเตรียมอนุบาลที่จังหวัดเชียงใหม่ก่อนเข้าโรงเรียนอนุบาล จากนั้นกลับมาเรียนในจังหวัดกรุงเทพที่ โรงเรียนสารวิทยา ด้วยคาแรคเตอร์พูดคุยเก่งของเขาทำให้โดดเด่นจนอาจารย์ส่งเข้าประกวดทอล์คโชว์ของโรงเรียนจนได้รางวัลระดับประเทศพระราชทานจากทูลกระหม่อมหญิงอุบลรัตนราชกัญญา สิริวัฒนาพรรณวดี และจบระดับอุดมศึกษาจาก คณะนิเทศศาสตร์ มหาวิทยาลัยหอการค้าไทย
ประวัติ > การทำงาน

ธนัชพันธ์ค้นพบตัวเองว่ามีความใฝ่ฝันอยากทำงานในวงการบันเทิง เพราะชื่นชอบและติดตามบุคคลในวงการจึงอยากทำงานสื่อ ตั้งแต่เรียนปีหนึ่งได้เริ่มทำงานเป็นตัวประกอบ และได้แสดงเป็นตัวประกอบภาพยนตร์เรื่อง บิวตี้ฟูล บ๊อกเซอร์  จากนั้นได้เข้าร่วมรายการ คุณลิขิต ซีซั่นที่ 4 กับทางช่อง 7 เพื่อค้นหาดาวตลก ซึ่งธนัชพันธ์ได้รางวัลอันดับที่ 2 จากการแข่งขันที่มีผู้เข้าร่วมประกวดถึง 600 คน กระทั่งชั้นปีที่ 4 ได้เข้าฝึกงานที่จีทีเอช และเมื่อสำเร็จการศึกษาได้มาเป็นนักข่าวบันเทิงที่ไทยคม และทำงานช่องทรูอินไซด์รายการ เอนเตอร์เทนเมาท์วีกลี หลังรายการยกเลิกไป ธนัชพันธ์เริ่มเป็นที่จดจำมากขึ้น และได้รับการติดต่อจากทางเอไทม์ให้ทำเดโม่จนในที่สุดได้มาเป็นดีเจที่อีเอฟเอ็ม และกลายเป็นที่มาของคำว่า “ดีเจบุ๊คโกะ”
ต่อมาธนัชพันธ์มีโอกาสมารับงานด้านการแสดงมากขึ้น อาทิละครโทรทัศน์เรื่อง ระบำดวงดาว, แฝดนะยะ, รักเกิดในตลาดสด และผลงานภาพยนตร์อย่างเช่น เขาชนไก่, ปล้นนะยะ2, หอแต๋วแตก แหกนะคะ เป็นต้น
นอกจากงานในวงการบันเทิงแล้วธนัชพันธ์ยังทำธุรกิจส่วนตัวอีกมากมาย อาทิ การเปิดร้านอาหารในชื่อ "พระอาทิตย์ซีฟู๊ด" หรือผลิตภัณฑ์ลูกชิ้นปลาน้ำแตก และยังเป็นที่ปรึกษาด้านศัลยกรรมอีกด้วย
ผลงาน > ละครโทรทัศน์

ปี พ.ศ. 2553 ระบำดวงดาว (โพลีพลัส/ช่อง 3) รับบทเป็น บุ๊คโกะ
ปี พ.ศ. 2553 แฝดนะยะ (ฮูแอนด์ฮู/ช่อง 3) รับบทเป็น จักรภพ จันทร์เจ้า (เจ๊จูน)
ปี พ.ศ. 2555 รักเกิดในตลาดสด (/ช่อง 3) รับบทเป็น สมคิด / คิตตี้
ปี พ.ศ. 2555 แม่ยายคงกระพัน (/ช่อง 3) รับบทเป็น โฉมยุพา
ปี พ.ศ. 2556 อันโกะ กลรักสตรอว์เบอร์รี่ (/ช่อง 3) รับบทเป็น อาโป
ปี พ.ศ. 2557 พ่อไก่แจ้ (/ช่อง 3) รับบทเป็น ตู้
ปี พ.ศ. 2558 ทางเดินแห่งรัก (/ช่อง 3) รับบทเป็น สุธี / สุกรี
ปี พ.ศ. 2558 จัดรัก วิวาห์ลวง (เอ็กแซ็กท์-ซีเนริโอ/ช่องวัน) รับบทเป็น บุ๊คโกะ
ปี พ.ศ. 2559 สาวน้อยร้อยล้าน (ทีวี ธันเดอร์/ช่อง 3) รับบทเป็น มังกี้ (รับเชิญ)
ปี พ.ศ. 2559 เพียงชายคนนี้ไม่ใช่ผู้วิเศษ (/ช่อง 3) รับบทเป็น ใบเฟิร์น
ปี พ.ศ. 2560 ละครคน (/ช่อง จีเอ็มเอ็ม 25) รับบทเป็น ทิวลิป
ปี พ.ศ. 2560 มายา (/ช่อง 7) รับบทเป็น ชีต้าร์ (รับเชิญ)
ปี พ.ศ. 2560 เล่ห์ลับสลับร่าง (โนพร็อบเบลม/ช่อง 3) รับบทเป็น เจ๊อั้ม
ปี พ.ศ. 2560 ระเริงไฟ (/ช่อง 3) รับบทเป็น นิกกี้ (รับเชิญ)
ปี พ.ศ. 2562 บ่วงนฤมิต (/ช่อง 3) รับบทเป็น ลูกปลา
ปี พ.ศ. 2564 คู่แค้นแสนรัก (โพลีพลัส/ช่อง 7) รับบทเป็น เจ๊ปลาร้า
ปี พ.ศ. 2565 ปมเสน่หา (/ช่อง 3) รับบทเป็น กบ (รับเชิญ)
ผลงาน > ละครชุด

ปี พ.ศ. 2560 Club Friday Celeb's Stories ตอน แย่งชิง (/ช่อง จีเอ็มเอ็ม 25) รับบทเป็น พิธีกรรายการแฉแต่เช้า
ปี พ.ศ. 2563 Gen Y The Series วัยรุ่นวุ่นYรัก (/ช่อง 3) รับบทเป็น (รับเชิญ)
ปี พ.ศ. 2563 The Secret เกมรัก เกมลับ (/ช่อง LINE TV) รับบทเป็น เจ๊โหน่ง (รับเชิญ)
ปี พ.ศ. 2564 Top Secret Together The Series ได้ครับพี่ดีครับน้อง (STAR BANGKOK/LINE TV, ช่อง 9) รับบทเป็น แองจี้ (พนักงานฝ่ายการตลาดบริษัท STAR) (รับเชิญ)
ปี พ.ศ. 2564 Switch On เกมรักสลับมิติ (Century UU/ช่อง 3) รับบทเป็น พิธีกรรายการ By The Order of The Sun คู่กับ รัตน์ฟ้า วีรยุพรัตน์ (รับเชิญ)
ปี พ.ศ. 2565 My Sassy Princess เจ้าหญิง 2022 ตอน The Poisoned Apple สโนว์ไวท์ 2022 (เดอะ วัน เอ็นเตอร์ไพรส์/ช่องวัน) รับบทเป็น มัมหมี
ผลงาน > ละครเทิดพระเกียรติ

ปี พ.ศ. 2551 รักบ้านเรา (ทูแฮนส์/ช่อง 9) รับบทเป็น จอห์น / จ่อน
ผลงาน > รายการวาไรตี้

แก๊งนักสืบรายการ I Can See Your Voice Thailand นักร้องซ่อนแอบ
กรรมการรายการ The Mask Singer หน้ากากนักร้อง
ผู้เข้าแข่งขันรายการ MasterChef Celebrity Thailand
ผู้เข้าแข่งขันรายการ The Money Drop ไทยแลนด์ ร่วมกับ ดีเจมะตูม
แขกรับเชิญรายการ ศึก 12 ราศี
แขกรับเชิญรายการ ตีท้ายครัว
แขกรับเชิญรายการ แฉ
ผู้เข้าแข่งขันรายการ The Best of all เลขระทึกโลก
ผู้เข้าแข่งขันรายการ แหวน 5 ท้าแสน
แขกรับเชิญรายการ เกมพันหน้า ป๋าจัดไป
ผลงาน > ซิทคอม

Love On Air ไม่บอกรัก แต่รักมาก รับบท ดีเจบุ๊คโกะ
Love On Air 2 ถ้าบอกรัก จะรักมั้ย? รับบท ดีเจบุ๊คโกะ
Love On Air 3 รักที่ไม่ได้ออกอากาศ รับบท ดีเจบุ๊คโกะ
ระเบิดเถิดเทิงซอยข้าใครอย่าแตะ รับบท บัว
ผลงาน > ภาพยนตร์

เขาชนไก่
ปล้นนะยะ 2 อั๊ยยยย่ะ
ตั๊ดสู้ฟุด
11-12-13 รักกันจะตาย
หอแต๋วแตก แหกนะคะ
The black full moon วันหมาหอนที่ค่ายลูกเสือ
ผลงาน > รายการวิทยุ

EFM แฉข่าวเช้า ที่ อีเอฟเอ็ม 94 ทุกวันจันทร์-อังคาร เวลา 08.00-10.00 น. ร่วมกับ เขมรัชต์ สุนทรนนท์ และ วรินดา ดำรงผล
ผลงาน > พิธีกร

รายการ Lazada ท้าเล่น ออกอากาศทุกวันศุกร์ เวลา 17.00 - 18.00 น. ทางแอพเพเคชั่น LazaLive
รายการ คชาภาพาไปดู ออกอากาศทุกวันอาทิตย์ เวลา 16.00 น. ทางช่อง ไทยรัฐทีวี ร่วมกับ คชาภา ตันเจริญ
ผลงาน > กรรมการตัดสิน

พ.ศ. 2565 : รายการ สงครามไมค์ (OneSiam Entertainment/ช่อง 9) ทุกวันอาทิตย์ เวลา 18.00-19.00 น. เริ่มวันอาทิตย์ที่ 1 พฤศจิกายน พ.ศ. 2565-ปัจจุบัน ร่วมกับ ยิ่งยง ยอดบัวงาม, ชุติเดช ทองอยู่, เป็กกี้ ศรีธัญญา, ลูกตาล ชลธิชาศ์, วรัญช์รักษ์ พรปวีณ์วรกุล
รายการทีวี

แฉข่าวเช้า on TV ทางช่อง GMM 25 เวลา 08.00 - 10.00 น. ร่วมกับ เขมรัชต์ สุนทรนนท์ และ วรินดา ดำรงผล
รายการ ตกมัน(ส์)บันเทิง ทุกวันจันทร์ถึงวันศุกร์ เวลา 16.15 - 17.00 น. และวันอาทิตย์ เวลา 17.00 - 18.00 น. (เริ่มวันอาทิตย์ที่ 1 เมษายน 2561) ทางช่อง 9 ร่วมกับ  ชมพู่ ก่อนบ่ายคลายเครียด  บุ๋ม ปนัดดา วงศ์ผู้ดี  บอย ธิติพร จุติมานนท์ และ เต๊นท์ วศิน บุณยาคม
รายการ ข่าวติดปาก ออกอากาศทุกวันจันทร์ - พฤหัสบดี เวลา 18.30 - 19.00 น. ทางช่อง True4U ทีวีดิจิตอลช่อง 24  ร่วมกับ ท็อป ดารณีนุช, บุ๋ม ปนัดดา, ชมพู่ ก่อนบ่ายคลายเครียด, โบ ธนากร และ วี รวีโรจน์
แฉ ทางช่อง GMM 25 เวลา 21.25 - 23.00 น. ร่วมกับ คชาภา ตันเจริญ และ วรินดา ดำรงผล
รางวัลที่ได้รับ

รางวัลเกียรติคุณ "ลูกตัวอย่างดีเด่น" ในงานประกาศรางวัลเชิดชูเกียรติคุณคนของแผ่นดิน ครั้งที่ 4 ประจำปีพุทธศักราช 2559
รางวัลพรีเซนเตอร์การท่องเที่ยวประเทศเกาหลี (ทูตสัมพันธ์ไทย-เกาหลี)
รางวัล Best Seller Awards 2017
รางวัลนางสาวเชียงใหม่ในดวงใจ ประจำปีพุทธศักราช 2564
แหล่งข้อมูลอื่น

ธนัชพันธ์ บูรณาชีวาวิไล ที่อินสตาแกรม
| ด ค กเอ-ไทม์ มีเดีย (Atime Media) |
| --- | --- |
คลื่นวิทยุ: อีเอฟเอ็ม • กรีนเวฟ • ชิล ออนไลน์ • ฮอตเวฟ • ไวท์ป๊อป • เทปคาสเซ็ท
รายการวิทยุ/โทรทัศน์ยอดนิยม: แฉข่าวเช้า • เช้าจันทร์ช็อกโลก • อังคารคลุมโปง • พุธทอล์ค พุธโทร • พฤหัสจุ๊กกรู้ววว • แฟนด้อมไลฟ์ • คลับ ฟรายเดย์ • แฉ
คอนเสิร์ต: 10 ปี เบิร์ดกะฮาร์ท • คืนหนึ่งกับผู้ชายชื่อปั่น • Singing Bird • ทำด้วยหัวใจ ใหม่ เจริญปุระ • นิติพงษ์ ห่อนาค คนเขียนเพลง บรรเลงคอนเสิร์ต • ตุ๊ก กับ ตู่ Wonderful Tonight • Yes, I AM (P) • คริสติน่า อากีล่าร์ หัวใจขอมา • Green Concert • The Lost Love Songs • Seven Divas • Greenwave’s the Greatest Songs • Seven Divos • Da & The Idols : unbreak my heart • Club Friday: Based on A True Story • Seven Returns • Love Scenes Love Songs: Club Friday 9th Aniversary • The Lost Love Songs ร้อยเพลงรักที่หายไป • The Lost Love Songs to be continued ร้อยเพลงรักที่กลับมา • ปุ๊ ปาน ป๊อด The 3 Masters • Dance Fever • The Lost Rock Songs
ซีรีส์/ละคร/ภาพยนตร์: คลับ ฟรายเดย์ เซเลบส์ สตอรี่ (2560) (ตอนที่ 1 - ความสุข • ตอนที่ 2 - การกลับมา • ตอนที่ 3 - แย่งชิง) • อังคารคลุมโปง เดอะซีรีส์ (2564) (ตอนที่ 1 - บ้านกินคน • ตอนที่ 2 - ร้านปริศนา • ตอนที่ 3 - มือที่สาม • ตอนที่ 4 - นางรำ • ตอนที่ 5 - เพื่อนในจินตนาการ • ตอนที่ 6 - บ้านท้ายซอย • ตอนที่ 7 - ลิฟต์โรงพยาบาล • ตอนที่ 8 - หวีดหวิว) • พุธทอล์ค พุธโทร เดอะสตอรีส์ (2563)
บุคคลในสังกัด: คชาภา ตันเจริญ • เขมรัชต์ สุนทรนนท์ • วรินดา ดำรงผล • ธนัชพันธ์ บูรณาชีวาวิไล • พงศธร จงวิลาส • ศกุนตลา เทียนไพโรจน์ • ชวลิต ศรีมั่นคงธรรม • รชาดา จึงวัฒนากิจ • ขจรกิติ์ พ้นภัย • ธัชนนท์ จารุพัชนี • นภาพร ไตรวิทย์วารีกุล • นันทชัย เตชะศรีวิเชียร • แบม พลาดิสัยสวัสดิ์ • ภูวนาท คุนผลิน • รัณนภันต์ ยั่งยืนพูนชัย • วิศวะ กิจตันขจร • สายทิพย์ มนตรีกุล ณ อยุธยา • สุทธินาถ ทองชื่น • สุนิสา สุขบุญสังข์ • อติรุจ กิตติพัฒนะ • เอกชัย เอื้อสังคมเศรษฐ • เกียรติยศ เกียรติสูงส่ง • ธนากร ชินกูล • พุทธชาด พงศ์สุชาติ • ณัฏฐพงษ์ แตงเกษม • ต่อตระกูล พ.ชุติมา • มารุต ชื่นชมบูรณ์ • ติณณภพ ผดุงธรรม • ปิยะวัฒน์ เข็มเพชร • ณัฐภัสสร สิมะเสถียร • พุฒิชัย เกษตรสิน • เตชินท์ พลอยเพชร • ณัฐพงษ์ แตงเกษม
อดีตบุคคลในสังกัด: คณาธิป สุนทรรักษ์ • เกศริน วิโรจน์ชูฉัตร • ปาณิสรา อารยะสกุล • ธนวัฒน์ ประสิทธิสมพร • อัครพล ธนะวิทวิลาศ • เกตุเสพย์สวัสดิ์ ปาลกะวงศ์ ณ อยุธยา • สมพล ปิยะพงศ์สิริ • หยาดพิรุณ ปู่หลุ่น • ตฤณ เรืองกิจรัตนกุล
ธุรกิจอื่น ๆ: เอไทม์ โชว์บิซ • เอไทม์ ทราเวิลเลอร์ • จีเอ็มเอ็มเอ • เอเจน อีเว้นท์ เอเจนซี่
ผู้บริหาร: สมโรจน์ วสุพงศ์โสธร • สายทิพย์ มนตรีกุล ณ อยุธยา
บริษัทแม่: จีเอ็มเอ็ม มีเดีย • จีเอ็มเอ็ม แกรมมี่ • เดอะ วัน เอ็นเตอร์ไพรส์
ค่ายศิลปิน: เอไทม์ 26
พิชิต อัคราทิตย์

| พิชิต อัคราทิตย์ป> ม., บ.ช. |
| --- | --- |

รัฐมนตรีช่วยว่าการกระทรวงคมนาคม
ดำรงตำแหน่ง 15 ธันวาคม พ.ศ. 2559 – 23 พฤศจิกายน พ.ศ. 2560
นายกรัฐมนตรี: พลเอกประยุทธ์ จันทร์โอชา
ก่อนหน้า: ออมสิน ชีวะพฤกษ์
ถัดไป: ไพรินทร์ ชูโชติถาวร
 
ข้อมูลส่วนบุคคล
เกิด: 3 มกราคม พ.ศ. 2499 (68 ปี)

พิชิต อัคราทิตย์ เป็นอดีตรัฐมนตรีช่วยว่าการกระทรวงคมนาคม ในรัฐบาลพลเอกประยุทธ์ จันทร์โอชา และเป็นประธานกรรมการการรถไฟแห่งประเทศไทย (บอร์ดการรถไฟ)
ประวัติ

พิชิต อัคราทิตย์ สำเร็จการศึกษาระดับปริญญาตรี สาขาเศรษฐศาสตร์ จากมหาวิทยาลัยธรรมศาสตร์ ระดับปริญญาโทด้านการบริหารธุรกิจ จากมหาวิทยาลัยธรรมศาสตร์ และระดับปริญญาเอก ด้านเศรษฐศาสตร์ จากมหาวิทยาลัยเท็กซัส ออสติน
การทำงาน

พิชิต อัคราทิตย์ เคยทำงานเป็นนักวิจัยคณะทำงานของรองนายกรัฐมนตรีฝ่ายเศรษฐกิจ (บุญชู โรจนเสถียร) ในปี พ.ศ. 2523 - 2524 ต่อมาเป็นผู้ประสานงานโครงการก่อตั้งมหาวิทยาลัยรังสิต หลังจากสำเร็จการศึกษาจากมหาวิทยาลัยเท็กซัส ออสติน จึงกลับเข้ามาทำงานในสำนักงานคณะกรรมการกำกับหลักทรัพย์และตลาดหลักทรัพย์ ตำแหน่งหัวหน้าผู้วิเคราะห์ สำนักวิจัยตลาด ในปี พ.ศ. 2536 จนกระทั่งได้รับแต่งตั้งเป็นผู้อำนวยการสำนักวิจัยและพัฒนาตลาดทุน
พิชิต ได้ทำงานเป็นประธานเจ้าหน้าที่บริหารบริษัทหลักทรัพย์ เอเชีย เวลท์ จำกัด ต่อมาในเดือนสิงหาคม พ.ศ. 2559 ได้รับแต่งตั้งเป็นประธานกรรมการการรถไฟแห่งประเทศไทย
งานการเมือง

พิชิต อัคราทิตย์ ได้รับแต่งตั้งเป็นรัฐมนตรีช่วยว่าการกระทรวงคมนาคม ในเดือนธันวาคม พ.ศ. 2559
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 5 เบญจมาภรณ์ช้างเผือก (บ.ช.)
ฟิสิกส์ทฤษฎี

ฟิสิกส์ทฤษฎี คือ สาขาวิชาฟิสิกส์แขนงหนึ่งที่นำแบบจำลองทางคณิตศาสตร์  ความคิดเชิงนามธรรมของวัตถุเชิงกายภาพและระบบต่าง ๆ ให้อยู่ในหลักการเหตุผล อธิบายและทำนายปรากฏการณ์ทางธรรมชาติ ซึ่งแตกต่างจากฟิสิกส์ทดลองจากการใช้อุปกรณ์การทดลองที่จะตรวจหาปรากฏการณ์เหล่านี้
ความก้าวหน้าทางวิทยาศาสตร์มักจะมาจากอิทธิพลระหว่างการเรียนรู้จากการทดลองและทฤษฎีโดยปกติ แต่ฟิสิกส์ทฤษฎียึดติดกับความเคร่งครัดทางคณิตศาสตร์ ซึ่งได้ให้ความสำคัญกับการทดลองและการสังเกตค่อนข้างน้อยในบางกรณี อาทิ ในขณะที่พัฒนาทฤษฎีสัมพัทธภาพพิเศษ อัลเบิร์ต ไอน์สไตน์ได้พิจารณาถึงการแปลงลอเรนซ์ซึ่งทำให้สมการของแมกซ์เวลล์ไม่เปลี่ยนแปลง แต่ไม่ได้สนใจถึงการทดลองของมิเชลสัน-มอร์ลีย์ที่ทำเกี่ยวกับอีเธอร์ที่มีผลต่อการเคลื่อนของโลก ในทางกลับกัน ไอน์สไตน์ได้รับรางวัลโนเบลสำหรับการอธิบายปรากฏการณ์โฟโตอิเล็กทริกซึ่งไม่มีการอ้างอิงในเชิงทฤษฎีใด ๆ ทั้งสิ้น
ภาพรวม

ทฤษฎีทางฟิสิกส์คือแบบจำลองของเหตุการณ์ทางฟิสิกส์ ซึ่งได้ใช้ขอบเขตในการทำนายด้วยการสังเกตเชิงประจักษ์ ทฤษฎีทางฟิสิกส์สามารถถูกตัดสินได้ด้วยความสามารถในการทำนายที่ยืนยันได้ด้วยการสังเกตใหม่ ๆ ทฤษฎีทางฟิสิกส์ต่างจากทฤษฎีบททางคณิตศาสตร์ซึ่งอ้างอิงจากสัจพจน์ทั้งคู่ด้วยการตัดสินของการประยุกต์ใช้ได้ในทางคณิตศาสตร์ที่ไม่ได้อ้างอิงผลจากการทดลองใด ๆ และต่างจากทฤษฎีทางคณิตศาสตร์ด้วยเจตนาของคำว่า "ทฤษฎี" นั้นแตกต่างกันในความหมายทางคณิตศาสตร์
ทฤษฎีทางฟิสิกส์ได้นำความสัมพันธ์หนึ่ง ๆ ระหว่างปริมาณการวัดที่แตกต่างกัน อาร์คิมิดีสได้คิดไว้ว่าเรือลอยได้ด้วยการแทนที่มวลของน้ำ พีทาโกรัสเข้าใจในความสัมพันธ์ระหว่างความยาวของสายสั่นและโทนของดนตรีที่ผลิตออกมา ในตัวอย่างอื่น ๆ อย่างเอนโทรปีที่เป็นการวัดของความไม่แน่นอนของตำแหน่งและการเคลื่อนที่ของอนุภาคที่มองไม่เห็นและความคิดในเชิงกลศาสตร์ควอนตัมอันกล่าวถึง (แอคชันและ) พลังงานไม่ใช่ตัวแปรที่ต่อเนื่อง
ฟิสิกส์ทฤษฎีประกอบด้วยวิธีการที่ต่างกันในการเข้าสู่ทฤษฎีหนึ่ง ๆ ในบริบทนี้ ฟิสิกส์อนุภาคเชิงทฤษฎีถือเป็นตัวอย่างที่ดีสำหรับเรื่องนี้
นักฟิสิกส์ทฤษฎีที่มีชื่อเสียงในอดีต

เซอร์ ไอแซค นิวตัน
อัลเบิร์ต ไอน์สไตน์
คาร์ล สวาซชิลด์
อเล็กซานเดอร์ ฟรีดแมน
เจ โรเบิร์ต ออพเพนไฮเมอร์
สตีเฟน ฮอว์คิง
นักฟิสิกส์ทฤษฎีที่มีชื่อเสียงในปัจจุบัน

อลัน กูธ
สตีเวน ไวน์เบิร์ก
เจอร์ราด ฮูพท์
มิชิโอะ คากุ
เอดเวิร์ด วิทเทน
ลี สโมลิน
ไบรอัน กรีน
ชอน แคร์โรลล์
มาร์ติน โบโจวาลด์
ฮวน มัลดาเซนา
ลิซา แรนดอล
โรเจอร์ เพนโรส
เมอเรย์ เกลล์-มันน์
แหล่งข้อมูลอื่น

What is Theoretical Physics  เก็บถาวร 2008-10-07 ที่ เวย์แบ็กแมชชีน
HOW to BECOME a GOOD THEORETICAL PHYSICIST by Gerard 't Hooft